Ehdotus: neuvoston asetus Euroopan yhteisön perustamissopimukseen liitetyn liiallisia alijäämiä koskevasta menettelystä tehdyn pöytäkirjan soveltamisesta annetun asetuksen (EY) N:o 3605/93 muuttamisesta /* KOM/99/0444 lopull. - CNS 99/0196 */



Virallinen lehti nro C 376 E , 28/12/1999 s. 0018 - 0019



Ehdotus: NEUVOSTON ASETUS Euroopan yhteisön perustamissopimukseen liitetyn liiallisia alijäämiä koskevasta menettelystä tehdyn pöytäkirjan soveltamisesta annetun asetuksen (EY) N:o 3605/93 muuttamisesta (komission esittämä) PERUSTELUT Tämän ehdotuksen tarkoituksena on tehdä asetukseen (EY) N:o 3605/93 ne muutokset, joita Euroopan kansantalouden tilinpito- ja aluetilinpitojärjestelmän (EKT-95) käyttöönotosta aiheutuu. Viittaamalla Euroopan kansantalouden tilinpitojärjestelmän (EKT) koodeihin nykyisessä asetuksessa määritellään täsmällisesti ne julkisen talouden osat, joita liiallisia alijäämiä koskevassa menettelyssä seurataan. EKT-79:n korvaaminen Euroopan kansantalouden tilinpito- ja aluetilinpitojärjestelmällä (EKT-95) vuonna 1999 velvoittaa neuvoston asetuksen (EY) N:o 2223/96 mukaan muuttamaan asetuksen (EY) N:o 3605/93 1, 4 ja 7 artiklaa. Tehtävät muutokset eivät ole suuria sen enempää julkisen velan määrittelyn kuin sen arvostusperustankaan kohdalla, velka on liiallisia alijäämiä koskevasta menettelystä tehdyn pöytäkirjan (N:o 5) mukaan arvostettava nimellisarvoonsa. Velan osia on muutettava hiukan, jotta otettaisiin huomioon EKT-95:n uusi vastaavien luokittelu. Lisäksi johdannaisia, jotka ovat suhteellisen uusia rahoitusvälineitä, käsitellään ensimmäistä kertaa EKT-95:ssä, eikä niitä sisällytetä kokonaisvelkaan, koska niillä ei ole samanlaista nimellisarvoa kuin muilla velkainstrumenteilla. Niiden ulkomaan valuutassa määriteltyjen sitoumusten kohdalla, joista on tehty valuuttakurssisopimukset, on muuntamisessa kansalliseksi valuutaksi otettava huomioon nämä kurssit. Tämä pätee yhtä lailla silloin kun sopimukset koskevat ulkomaan valuuttojen välisiä kursseja. Pieni muutos tehdään myös nykyisen asetuksen 5 artiklaan 'korkomenojen' kohtaan sen täsmentämiseksi, että vastaavat luvut on esitettävä konsolidoituina. Markkinahintaisen bruttokansantuotteen määritelmä, jota käytetään laskettaessa alijäämän ja julkisen velan suhdetta bruttokansantuotteeseen, on nykyisen asetuksen 2 artiklassa, jossa viitataan direktiiviin 89/130/ETY, Euratom, eli käytännössä EKT-79:ään. Jotta varmistettaisiin kyseisten suhdelukujen laskemisessa käytettyjen arvojen täydellinen yhdenmukaisuus, asetusehdotuksessa käytetään uutta, EKT-95:n mukaista bruttokansantuotteen määritelmää. Kuten asetuksessa (EY) N:o 2223/96 säädetään, vanhaa EKT:tä käytetään liiallisia alijäämiä koskevassa menettelyssä 1 päivänä syyskuuta 1999 annettavaan ilmoitukseen asti. Nyt ehdotetaan, että muutettu asetus tulisi voimaan 1 päivänä tammikuuta 2000, jotta tuon vuoden ensimmäinen ilmoitus tehtäisiin uuden EKT-95:n pohjalta. Asetuksen (EY) N:o 3605/93 7 artiklassa komissio valtuutetaan ottamaan käyttöön uudet EKT:tä koskevat viittaukset kyseisen asetuksen 1 ja 4 artiklaan. Pieniä muutoksia ehdotetaan myös vanhan asetuksen muihin artikloihin: ehdotus neuvoston asetukseksi kattaa kaikki tarvittavat muutokset. Muutosten oikeusperusta on EY:n perustamissopimuksen 104 artiklan 14 kohdan kolmas alakohta (entinen 104 c artiklan 14 kohta), jossa määrätään, että Euroopan parlamenttia on kuultava. Ehdotus: NEUVOSTON ASETUS Euroopan yhteisön perustamissopimukseen liitetyn liiallisia alijäämiä koskevasta menettelystä tehdyn pöytäkirjan soveltamisesta annetun asetuksen (EY) N:o 3605/93 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 104 artiklan 14 kohdan kolmannen alakohdan, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C sekä katsoo seuraavaa: (1) Euroopan yhteisön perustamissopimukseen liitetyssä liiallisia alijäämiä koskevasta menettelystä tehdyssä pöytäkirjassa ja 22 päivänä marraskuuta 1993 annetussa neuvoston asetuksessa (EY) N:o 3605/93 [3] määritellään ilmaisut 'julkinen', 'alijäämä' ja 'sijoitus' viittaamalla Euroopan kansantalouden tilinpitojärjestelmään (EKT) ; kyseinen järjestelmä on korvattu 25 päivänä kesäkuuta 1996 annetulla neuvoston asetuksella (EY) N:o 2223/96 [4] Euroopan kansantalouden tilinpito- ja aluetilinpitojärjestelmällä (jäljempänä 'EKT-95'); [3] EYVL L 332, 31.12.1993, s. 7. [4] EYVL L310, 30.11.1996, s. 1. (2) liiallisia alijäämiä koskevasta menettelystä tehdyssä pöytäkirjassa ja neuvoston asetuksessa N:o 3065/93 käytettyä 'julkisen velan' määritelmää on laajennettava edelleen viittaamalla EKT-95:n luokituskoodeihin; johdannaistuotteilla, sellaisina kuin ne on määritelty EKT-95:ssä, ei ole samanlaista nimellisarvoa kuin muilla velkainstrumenteilla; tästä syystä johdannaisia ei voida sisällyttää julkisen velan muodostaviin sitoumuksiin liiallisia alijäämiä koskevasta menettelystä tehdyn pöytäkirjan noudattamiseksi ; lisäksi koska ulkomaan valuutassa määritettyjä sitoumuksia koskevat valuuttakursseista tehdyt sopimukset, on aiheellista ottaa huomioon nämä kurssit muunnettaessa sitoumuksia kansalliseksi valuutaksi ja soveltaa tätä käytäntöä myös sopimuksiin, jotka koskevat ulkomaan valuuttojen välisiä vaihtokursseja, (3) toisaalta on aiheellista saattaa EKT-95:n perusteella yhdenmukaisiksi julkisen talouden alijäämän ja bruttokansantuotteen sekä julkisen velan ja bruttokansantuotteen suhteiden laskentamenetelmät, joihin molempiin viitataan perustamissopimuksen 104 artiklassa; EKT-95:ssä määritellään tarkasti markkinahintainen bruttokansantuote, (4) julkisyhteisöjen konsolidoidut korkomenot ovat jäsenvaltioiden julkisen talouden tilan valvonnan kannalta merkittävä indikaattori; korkomenot liittyvät olennaisesti julkiseen velkaan; velka, joka jäsenvaltioiden on komissiolle ilmoitettava, on konsolidoitava julkisen talouden aloilla; julkisen velan ja korkomenojen tason on vastattava toisiaan; EKT-95:ssä (kohta 1.58) noudatettu menetelmä sallii sen, että eräissä analyyseissä konsolidoidut kokonaisluvut ovat tärkeämpiä kuin yleiset bruttoluvut; on selvennettävä tapaa, jolla jäsenvaltioiden on esitettävä korkomenoja koskevat luvut komissiolle, (5) EKT-95:n määritelmät ja koodit voidaan joutua tarkistamaan kansallisten tilastojen yhdenmukaistamisen vuoksi tai muista syistä; EKT-95:n tarkistuksista tai sen menetelmien muutoksista päättää neuvosto tai komissio noudattaen perustamissopimuksessa ja neuvoston asetuksessa (EY) N:o 2223/96 vahvistettuja toimivaltaa ja menettelyä koskevia sääntöjä ; (6) neuvoston asetuksen (EY) N:o 2223/96 8 artiklan 2 kohdassa säädetään, että vanhaa Euroopan kansantaloudentilinpitojärjestelmää käytetään edelleen liiallisia alijäämiä koskevassa menettelyssä siirtymäkauden ajan 1 päivänä syyskuuta 1999 tehtävään ilmoitukseen saakka, ON ANTANUT TÄMÄN ASETUKSEN: 1 artikla Muutetaan asetusta (EY) N:o 3605/93 seuraavasti: 1) Korvataan 1 ja 2 artikla seuraavasti: « 1 artikla 1. Liiallisia alijäämiä koskevasta menettelystä tehdyn pöytäkirjan ja tämän asetuksen soveltamiseksi seuraavissa kohdissa esiintyvät ilmaisut määritellään Euroopan kansantalouden tilinpito- ja aluetilinpitojärjestelmän (jäljempänä 'EKT-95') mukaisesti, josta on säädetty 25 päivänä kesäkuuta 1996 annetulla neuvoston asetuksella (EY) N:o 2223/96. Suluissa olevat koodit viittaavat EKT-95:een. 2. 'Julkisella' tarkoitetaan 'julkisyhteisöihin' liittyvää (S 13), ja se jaetaan edelleen 'valtionhallintoon' (S 1311), 'osavaltiohallintoon' (S 1312), 'paikallishallintoon' (S 1313) ja 'sosiaaliturvarahastoihin' (S 1314), lukuun ottamatta EKT-95:ssä tarkoitettuja kaupallisia toimia. Kaupallisten toimien jättäminen ulkopuolelle tarkoittaa, että 'julkisyhteisöt' (S 13) käsittävät ainoastaan institutionaaliset yksiköt, joiden pääasiallinen tehtävä on tuottaa markkinattomia palveluja. 3. 'Julkisyhteisöjen (liiallinen) alijäämä' on 'julkisyhteisöjen' (S 13) nettoluotonanto suhteessa nettoluotonottoon (B 9) sellaisena kuin se on määritelty EKT-95:ssä. Julkisyhteisöjen alijäämään sisältyvät korot (D 41) on määritelty EKT-95:ssä. 4. 'Julkinen sijoitus' on 'julkisyhteisöjen' (S 13) kiinteän pääoman bruttomuodostus (P 51) sellaisena kuin se on määritelty EKT-95:ssä.. 5. 'Julkinen velka' on 'julkisyhteisöjen' (S 13) kaikkien bruttomääräisten sitoumusten nimellisarvo vuoden lopussa lukuun ottamatta sitoumuksia, joita vastaavat varat ovat julkisyhteisöjen (S 13) hallussa. Julkinen velka muodostuu seuraaviin ryhmiin kuuluvista julkisyhteisöjen sitoumuksista: käteisraha ja talletukset (AF 2), muut arvopaperit kuin osakkeet lukuun ottamatta johdannaisia (AF 33) ja lainoja (AF 4) EKT-95:n mukaan määriteltyinä. Sitoumuksen nimellisarvo vuoden lopussa on nykyarvo. Indeksiin sidotun sitoumuksen nimellisarvo vastaa sen nykyarvoa vuoden lopussa todetulla indeksiin sidotun pääoman vahvistumisella tarkistettuna. Ulkomaan valuutassa määritellyt sitoumukset muunnetaan kansalliseksi valuutaksi valuuttamarkkinoiden kunkin vuoden viimeisen työpäivän kurssin mukaan lukuun ottamatta sitoumuksia, joiden kurssiriski katetaan sopimuksilla. Nämä sitoumukset muutetaan kansalliseksi valuutaksi kyseisissä sopimuksissa määrättyihin kursseihin. 2 artikla Liiallisia alijäämiä koskevasta menettelystä tehdyn pöytäkirjan ja tämän asetuksen soveltamiseksi bruttokansantuote määritellään markkinahintaiseksi bruttokansantuotteeksi EKT-95:ssä olevan markkinahintaisen bruttokansantuotteen (B.1*g) määritelmän mukaisesti. 2) Asetuksen 4 artiklan 2 alakohdassa toisen luetelmakohdan lopussa luetellut alaryhmät S 61, S 62 ja S 63 korvataan koodeilla S 1311, S 1312, S 1313 ja S 1314. 3) Asetuksen 5 artiklan lopussa sanat 'ja korkoihin' korvataan sanoilla 'ja (konsolidoituihin) korkoihin'. 4) Asetuksen 7 artikla korvataan seuraavasti: "7 artikla Jos EKT-95:tä tarkistetaan tai sen menetelmiä muutetaan, mistä päättää neuvosto tai komissio perustamissopimuksessa ja asetuksessa (EY) N:o 2223/96 vahvistettujen toimivaltaa ja menettelyä koskevien sääntöjen mukaisesti, komissio ottaa 1, 2 ja 4 artiklassa käyttöön uudet viittaukset EKT-95:een." 2 artikla Tämä asetus tulee voimaan 1 päivänä tammikuuta 2000. Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. Annettu Brysselissä Neuvoston puolesta Puheenjohtaja